latin

 

latin er de gamle romeres sprog, som siden har udviklet sig til de moderne sprog fransk, spansk og italiensk. samtidig ligger det til grund for mange fagudtryk i videnskaberne og har påvirket engelsk så meget, at næsten halvdelen af ordene i det engelske sprog stammer fra latin. derfor er man godt rustet til at lære andre fremmedsprog, hvis man har et kendskab til latin. i faget latin lærer du at læse lettere latinske originaltekster. vi skal desuden beskæftige os med grammatik, herunder dansk grammatik, da det er en forudsætning for at kunne forstå latin. faget bygger videre på de kundskaber, du har erhvervet dig i ap, og på latin c når man frem til at kunne læse tekster af politikere og digtere, der har haft afgørende indflydelse på den europæiske kultur, og derfor har du med latin et godt grundlag for at forstå vores kultur i fortid og nutid.